CHAYO วิ่ง 3 วันติด! บวกอีกกว่า 4% ทำจุดสูงสุดเป็นประวัติการณ์ ลุ้นครึ่งปีหลังโตต่อเนื่อง
CHAYO วิ่ง 3 วันติด! บวกอีกกว่า 4% ทำจุดสูงสุดเป็นประวัติการณ์ ลุ้นครึ่งปีหลังโตต่อเนื่อง ล่าสุด ณ เวลา 15.48 น. อยู่ที่ 4.94 บาท บวก 0.20 บาท หรือ 4.22% สูงสุดที่ 4.98 บาท ต่ำสุดที่ 4.64 บาท ด้วยมูลค่าซื้อขาย 97.71 ล้านบาท
10 ก.ย. 2561

ผู้สื่อข่าวรายงานว่า ราคาหุ้น บริษัท ชโย กรุ๊ป จำกัด (มหาชน) หรือ CHAYO ล่าสุด ณ เวลา 15.48 น. อยู่ที่ 4.94 บาท บวก 0.20 บาท หรือ 4.22% สูงสุดที่ 4.98 บาท ต่ำสุดที่ 4.64 บาท ด้วยมูลค่าซื้อขาย 97.71 ล้านบาท

ทั้งนี้ ราคาหุ้น CHAYO ปรับตัวขึ้น 3 วันติด นับตั้งแต่ราคาหุ้นอยู่ที่ระดับ 4.52 บาท เมื่อวันที่ 5 ก.ย.2561 และยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 22 มี.ค.2561 โดยมีราคา IPO ที่ 2.88 บาท
ด้าน บล.โกลเบล็ก ระบุในบทวิเคราะห์ว่า CHAYO มีแนวรับ 4.72 บาทและ 4.66 บาท ส่วนแนวต้าน 4.80-4.82 บาท และ 4.94 บาท โดยคาดว่าครึ่งปีหลังจะเติบโตต่อเนื่อง